Határozati javaslat melléklete

TELEPÜLÉSRENDEZÉSI SZERZŐDÉS

**Szerződő felek**

**amely létrejött egyrészről:**

**Budapest Főváros II. Kerületi Önkormányzat** (székhelye: 1024 Budapest, Mechwart liget 1., KSH statisztikai számjel: 15735650-8411-321-01, adószáma: 15735650-2-41, belföldi jogi személy, képviseli: Dr. Láng Zsolt polgármester ), mint **Önkormányzat** (továbbiakban: **Önkormányzat**)

**másrészről:**

**Parsch Péter Pál** (születési név: ……….; születési hely, idő: ………….; anyja neve: …………; személyi azonosító száma: ………..; személyazonosító igazolvány száma: …………; adóazonosító jele: …………..; bejelentett lakcíme: ………..; állampolgársága: magyar), mint ingatlantulajdonos

(továbbiakban: **Cél megvalósítója1**),

**Parsch Péter** (születési név: ………..; születési hely, idő: …………..; anyja neve: …………..; személyi azonosító száma: ………..; személyazonosító igazolvány száma: …………..; adóazonosító jele: ……………; bejelentett lakcíme: ………….; állampolgársága: magyar), mint ingatlantulajdonos

(továbbiakban: **Cél megvalósítója2**),

**Parsch Judit Márta** (születési név: …………; születési hely, idő: …………..; anyja neve: ………….., személyi azonosító száma: ………….; személyazonosító igazolvány száma: …………; adóazonosító jele: ………….; bejelentett lakcíme: ………….; állampolgársága: magyar), mint ingatlantulajdonos

(továbbiakban: **Cél megvalósítója3**),

**és**

**Tillmann József** (születési név: …………; születési hely, idő: …………...; anyja neve: …………….; személyi azonosító száma: ………………..; személyazonosító igazolvány száma: ……………….; adóazonosító jele: …………….; bejelentett lakcíme: ………………….; állampolgársága: magyar) mint ingatlantulajdonos (a továbbiakban: **Cél megvalósítója4**)

**Dr. Hardy Anna Júlia** (születési név: ………………….; születési hely, idő: ………………...; anyja neve: …………………; személyi azonosító száma: ………………; személyazonosító igazolvány száma: …………………; adóazonosító jele: ……………; bejelentett lakcíme: ………………….; állampolgársága: magyar) mint ingatlantulajdonos (a továbbiakban: **Cél megvalósítója5**)

**(Cél megvalósítója1, Cél megvalósítója2, Cél megvalósítója3, Cél megvalósítója4, Cél megvalósítója5** továbbiakban együttesen: **Cél megvalósítói)**,

**(Önkormányzat és Cél megvalósítói** a továbbiakban mindannyian: **Szerződő Felek)**

között,

**Budapest Főváros II. Kerületi Önkormányzat Kerületfejlesztési és Településüzemeltetési Bizottságának …….../2019.(….) határozata, a** **Budapest Főváros II. Kerületi Önkormányzat Gazdasági és Tulajdonosi Bizottságának ……./2019. (……..) határozata, Budapest Főváros II. Kerületi Önkormányzat Pesthidegkúti Városrészi Önkormányzatának ……/2019. (…...) határozata, valamint Budapest Főváros II. Kerületi Önkormányzat Képviselő-testületének ……./2019. (……..) határozata** (továbbiakban együtt: **Önkormányzat határozatai**) (2. sz. melléklet) alapján, az alulírott helyen és napon az alábbi feltételekkel:

**Előzmények**

**1.1./ Szerződő Felek** rögzítik, hogy2019. ………………. napján Budapest Főváros Kormányhivatala XI. Kerületi Hivatala (továbbiakban: **Földhivatal**) Takarnet rendszeréből lekért nem-hiteles teljes tulajdoni lap másolat (3. sz. melléklet) szerint, a **1028 Budapest, II. kerület, Hidegkúti út 267. szám alatti, 54474/1 helyrajzi számú,** 2201 m² alapterületű, „kivett beépítetlen terület” megnevezésű **ingatlan** (továbbiakban: 54474/1 hrsz-ú ingatlan)

* **Cél megvalósítója1** 76/134-ed,
* **Cél megvalósítója2**  29/134-ed,
* **Cél megvalósítója3** 29/134-ed

arányú, osztatlan közös tulajdonában van.

Az **54474/1 hrsz-ú ingatlan** tulajdoni lapján

* 177852/2018.11.13. széljegyszámon „Tulajdonjog bejegyzés iránti kérelem” került feljegyzésre az **Önkormányzat** és **Cél megvalósítója1, Cél megvalósítója2, Cél megvalósítója3** javára; valamint „Ingatlanok határ-rendezése iránti kérelem” került feljegyzésre az **Önkormányzat** és **Cél megvalósítója1, Cél megvalósítója2, Cél megvalósítója3** javára.
* III. rész/5. sorszám alatt 27 m2 területre vezetékjog került bejegyzésre az Elmű Hálózati Kft. (1132 Budapest, Váci u. 72-74.) javára a 130179/3/2010/10.06.08. számú bejegyző határozattal.
* III. rész/6. sorszám alatt 19 m2 területre vezetékjog került bejegyzésre az Elmű Hálózati Kft. (1132 Budapest, Váci u. 72-74.) javára a 143326/2/2012/12.07.17. számú bejegyző határozattal.

**1.2./ Szerződő Felek** rögzítik, hogy2019. ………………. napján a **Földhivatal** Takarnet rendszeréből lekért nem-hiteles teljes tulajdoni lap másolat (4. sz. melléklet) szerint, a **1028 Budapest, II. kerület, Hidegkúti út 269. „felülvizsgálat alatt”** címen bejegyzett, **54473/4 helyrajzi számú,** 1263 m² alapterületű, „kivett lakóház, udvar” megnevezésű **ingatlan** (továbbiakban: 54473/4 hrsz-ú ingatlan) **Cél megvalósítója1** 1/1 arányú, kizárólagos tulajdonában van. Az **54473/4 hrsz-ú ingatlan** tulajdoni lapján

* III. rész/1. sorszám alatt „Kártérítési igény kizárása a faházra” került bejegyzésre II. Ker. Tanács VB Igazgatási Osztály (1027 Budapest, Mechwart liget 1.) javára a 38666/1976.XII.23. számú bejegyző határozattal.
* III. rész/2. sorszám alatt „- a T-69564 számú térrajz alapján átjegyezve az 54473/1 hrszámból.” került bejegyzésre a 203608/1/2002/02.07.25. számú bejegyző határozattal.
* III. rész/4. sorszám alatt 43 m2 területre vezetékjog került bejegyzésre az Elmű Hálózati Kft. (1132 Budapest, Váci u. 72-74.) javára a 130179/3/2010/10.06.08. számú bejegyző határozattal.
* III. rész/5. sorszám alatt 23 m2 területre 7103/217/2012 számú vezetékjog került bejegyzésre az Elmű Hálózati Kft. (1132 Budapest, Váci u. 72-74.) javára a 143326/2/2012/12.07.17. számú bejegyző határozattal.

**1.3./ Szerződő Felek** rögzítik, hogy2019. ………………. napján a **Földhivatal** Takarnet rendszeréből lekért nem-hiteles teljes tulajdoni lap másolat (5. sz. melléklet) szerint, a **1028 Budapest, II. kerület, Tárkony utca 94. „felülvizsgálat alatt”** címen bejegyzett, **54473/5 helyrajzi számú,** 1264 m² alapterületű, „kivett beépítetlen terület” megnevezésű **ingatlan** (továbbiakban: 54473/5 hrsz-ú ingatlan) **Cél megvalósítója1** 1/1 arányú, kizárólagos tulajdonában van. Az **54473/5 hrsz-ú ingatlan** tulajdoni lapján

* III. rész/1. sorszám alatt „Kártérítési igény kizárása a faházra” került bejegyzésre II. Ker. Tanács VB Igazgatási Osztály (1027 Budapest, Mechwart liget 1.) javára a 38666/1976.XII.23. számú bejegyző határozattal.
* III. rész/2. sorszám alatt „- a T-69564 számú térrajz alapján átjegyezve az 54473/1 hrszámból.” került bejegyzésre a 203608/1/2002/02.07.25. számú bejegyző határozattal.
* III. rész/3. sorszám alatt „Szolgalmi jog bejegyzése iránti kérelem elutasítása” került bejegyzésre Parsch Péter (szül.: 1967, anyja neve: Gazdag Márta) javára a 129313/1/2004/03.11.06. bejegyző határozattal.

**1.4./ Szerződő Felek** rögzítik, hogy2019. ………………. napján a **Földhivatal** Takarnet rendszeréből lekért nem-hiteles teljes tulajdoni lap másolat (6. sz. melléklet) szerint, a **1020 Budapest, II. kerület, Hidegkúti út 054476/2 hrsz. „felülvizsgálat alatt”** címen bejegyzett**, 54476/2 helyrajzi számú,** 1031 m² alapterületű, „kivett beépítetlen terület” megnevezésű **ingatlan** (továbbiakban: 54476/2 hrsz-ú ingatlan)

* **Cél megvalósítója4** 1/2-ed,
* **Cél megvalósítója5**  1/2-ed,

arányú, osztatlan közös tulajdonában van.

**1.5./ Szerződő felek** tényként rögzítik, hogy az **54474/1 hrsz-ú ingatlant** Budapest Főváros II. Kerületi Önkormányzat Képviselő-testületének a Bp. II. Kerületi Városrendezési és Építési Szabályzatról szóló 2/2007. (I.18.) önkormányzati rendelete (továbbiakban: **KVSZ**) alapján **végrehajtandó kötelező szabályozás érinti, mely szerint az 54474/1 hrsz-ú ingatlan** **területéből** **4.0 m széles** **területet kell közút céljára leszabályozni és önálló ingatlanként kialakítani; a közút az Önkormányzat forgalomképtelen törzsvagyonának részévé válik.** A **KVSZ**-ben jelölt 4.0 m széles útszabályozás végrehajtását követően kerékpárral és gyalogosan is átjárhatóvá válik a Hidegkúti út – Bölény köz – Tárkony utca – Máriaremetei út által határolt, közel 500 m hosszú tömb.

**1.6./** **Cél megvalósítója3** a T-100208 számú, 2018. május 8. napján záradékolt változási vázrajz alapján, az 54474/1 hrsz-ú ingatlant érintő, KVSZ szerinti kötelező szabályozás végrehajtására telekalakítási eljárást kezdeményezett a **Földhivatalnál**, amely800334/10/2018. ügyiratszámú, 2018. október 5. napján véglegessé vált telekalakítást engedélyező határozattal (2. sz. melléklet) a telekalakításhoz hozzájárult. Az Elmű Hálózati Kft. (1132 Budapest, Váci út 72-74.), mint az 1.1. pontban rögzített vezetékjogok jogosultja, a villamosenergia-ipari építésügyi hatósági engedélyezési eljárásokról szóló 382/2007. (XII.23.) Korm. rendelet 5.§ (8) bekezdése alapján ellenjegyezte a T-100208 számú, 2018. május 8. napján záradékolt változási vázrajzot.

**1.7./** **Cél megvalósítója3** 2018. május 31-én kérelmet nyújtott be az **Önkormányzathoz**, amelyben kérte a **KVSZ** szerinti kötelező szabályozás végrehajtását, és becsatolta aT-100208 számú változási vázrajzot, valaminta Geo-Micro Bt. (2083 Solymár, Turista utca 10.) által 62/2018 munkaszámon készített, 2018. március 29-én kelt, az 54474/1 hrsz-ú ingatlan megosztásáról szóló Mérési Vázlatot; majd benyújtotta az **Önkormányzathoz** a **Földhivatal** 800334/10/2018. ügyiratszámú, 2018. október 5. napján véglegessé vált telekalakítást engedélyező határozatát.

**1.8./** Budapest Főváros II. Kerületi Önkormányzat Gazdasági és Tulajdonosi Bizottságának 186/2018. (IX.26.) határozata, illetve Budapest Főváros II. Kerületi Önkormányzat Pesthidegkúti Városrészi Önkormányzatának 75/2018. (X.25.) határozata alapján az **Önkormányzat** és **Cél megvalósítója1, Cél megvalósítója2, Cél megvalósítója3 között –** a KVSZ szerinti kötelező szabályozás végrehajtása céljából – **2018. november 12-én kártalanítással vegyes telekalakítási szerződés jött létre.**

**1.9./ Önkormányzat** a kártalanítással vegyes telekalakítási szerződés 5.1./ pontjának megfelelő birtokbaadást megelőzően, ellenőrzés céljából, az általa megbízott Perkátai Tamás földmérővel felmérette az 54474/1 hrsz-ú ingatlanból a KVSZ szerinti kötelező szabályozás végrehajtásával létrejövő, az **Önkormányzat** tulajdonába és birtokába kerülő út területét. Perkátai Tamás földmérő által 33/2018 munkaszámon készített, 2019. január hó keltezéssel ellátott Mérési Vázlatból az **Önkormányzat** **megállapította, hogy az 54474/1 hrsz-ú ingatlannal szomszédos 54476/2 hrsz-ú ingatlanon álló lakóépületet, a lakóépülethez tartozó lépcsőt és járdát, valamint az 54476/2 hrsz-ú ingatlant határoló kerítést túlépítették az 54474/1 hrsz-ú ingatlan KVSZ szerinti kötelező szabályozással érintett területére, amelyből ezek a túlépített felépítmények együttesen 32 m2 nagyságú területet foglalnak el. A túlépítés miatt a leszabályozandó út területe nem éri el a KVSZ-ben jelölt 4.0 m szélességet.** Az **Önkormányzat** megállapította továbbá, hogy a 32 m2 nagyságú túlépítést a **Cél megvalósítója3** által benyújtottGeo-Micro Bt. által 62/2018 munkaszámon készített, 2018. március 29-én kelt Mérési Vázlat egyáltalán nem ábrázolja; **Cél megvalósítója1, Cél megvalósítója2 és** **Cél megvalósítója3** a túlhasználatról az Önkormányzatot nem tájékoztatta.

**1.10./ Önkormányzat** és **Cél megvalósítója1, Cél megvalósítója2,** **Cél megvalósítója3** rögzítik, hogy a kártalanítással vegyes telekalakítási szerződés 5.1./ - 5.2./ pontjainak megfelelő birtokbaadást, előre egyeztetett időpontban, 2019. január 14-én nem tudták megvalósítani, mert **Cél megvalósítója1, Cél megvalósítója2** és **Cél megvalósítója3 – a jelen szerződés 1.9./ pontjában leírt 32 m2 nagyságú túlépítés miatt – az 54474/1 hrsz-ú ingatlan területéből** **nem tudták az Önkormányzat birtokába adni a KVSZ szerint kötelezően leszabályozandó 4.0 m szélességű útterületet.**

**1.11./** **Önkormányzat** rögzíti, hogy **Cél megvalósítója4** 2019. január 14-én átadtaaz **Önkormányzat** részére a Budapesti II. és III. Kerületi Bíróság által 9.P.22849/1994/20. ügyszámon meghozott, nyilvánosan tartott tárgyalásról készült jegyzőkönyvet, amelyben az eljáró bíróság végzéssel jóváhagyta a **Cél megvalósítója1** mint felperes és **Cél megvalósítója4** mint alperes egyezségét, mely szerint **Cél megvalósítója1** és **Cél megvalósítója4** megegyeztek arról, hogy az 54474/1 és 54476/2 hrsz-ú ingatlanok közötti kerítést és rézsűt az ingatlanok jogi telekhatárától eltérő, az 54474/1 hrsz-ú ingatlan területébe benyúló vonalra helyezik át, illetve ezen a vonalon építik meg. Az egyezséggel jóváhagyott határvonalat a bírósági jegyzőkönyv mellékletét képező magyarázó vázrajz rögzítette. **Cél megvalósítója1** és **Cél megvalósítója4** nem kezdeményezték a bírósági végzésben jóváhagyott egyezségükkel létrejött természetbeni határvonal új jogi telekhatárként történő átvezetését az ingatlan-nyilvántartásban, ezért az egyezséggel az 54474/1 és 54476/2 hrsz-ú ingatlanok ingatlan-nyilvántartásban szereplő jogi telekhatára nem módosult. A bírósági jegyzőkönyv 2. oldalán tartalmazza, hogy amennyiben az Önkormányzat a jegyzőkönyv 1. sorszámú mellékletén bejelölt 3 m széles területet út céljából meg akarná vásárolni, azt a jogi határ szerint kell kimérnie.

**Megállapodás**

**2.1./ Szerződő Felek** megállapodnak, hogy **közös céljuk a hatályos HELYI ÉPÍTÉSI SZABÁLYZAT-ban előírt, az** **54474/1 hrsz-ú ingatlant** **érintő** **kötelező szabályozás végrehajtása,** ennek megfelelően

* az 54474/1 hrsz-ú ingatlan területéből közút céljára 4.0 m széles útterület lejegyzése és önálló ingatlanként történő kialakítása,
* a lejegyzett útterület 4.0 m-es szélességének biztosításához az 54474/1 és 54476/2 hrsz-ú ingatlanok közös jogi telekhatárának a természetbeni határokhoz történő igazítása úgy, hogy az 54474/1 hrsz-ú ingatlan beépíthetősége hátrányosan ne módosuljon, valamint
* a lejegyzett útterület tulajdonjogának az **Önkormányzat** részére történő átruházása.

**2.2./ Szerződő Felek** megállapodnak, hogy a 2.1./ pontban rögzített településfejlesztési cél közös megvalósítása érdekében – az épített környezet alakításáról és védelméről szóló 1997. évi LXXVIII. törvény (továbbiakban: Étv.) 30/A. § (1) bekezdése és (3) bekezdésének b) pontja alapján – egymással jelen településrendezési szerződést kötik meg, melyben rögzítik kölcsönös kötelezettségvállalásaikat, és kijelentik, hogy a jelen szerződésben kikötött és vállalt kötelezettségek, valamint a megvalósuló településrendezési cél között közvetlen összefüggés áll fenn. A településrendezési szerződés az Étv. 30/A. § (1) bekezdése szerint közigazgatási szerződésnek minősül.

**2.3./ Szerződő Felek** rögzítik, hogy a 2.1./ pontban körülírt településfejlesztési cél érdekében az **Önkormányzat** Telekalakítási terv tervezetet (1. sz. melléklet) készített a tervezett közterület-szabályozás rögzítése érdekében, amelyet **Szerződő Felek** jelen szerződés aláírásával elfogadnak.

**2.4./** **Cél megvalósítója1, Cél megvalósítója2** és **Cél megvalósítója3 a településfejlesztési cél közös megvalósítása érdekében vállalják, hogy** az 54474/1 hrsz-ú ingatlant a KVSZ-ben előírtaknak megfelelően megosztják, és a kötelezően kialakítandó 4.0 m széles útterületet közforgalom számára megnyitott magánútként kialakítják, az ingatlan-nyilvántartásba önálló ingatlanként bejegyeztetik, az ezzel kapcsolatos költségeket **Cél megvalósítója1, Cél megvalósítója2** és **Cél megvalósítója3** egyetemlegesen viselik. Jelen pontban foglaltak végrehajtására **Cél megvalósítója1, Cél megvalósítója2** és **Cél megvalósítója3** a 2.1./ pontban rögzített településfejlesztési cél érdekében vállalnak kötelezettséget.

**2.5./ Önkormányzat** **a településfejlesztési cél közös megvalósítása érdekében vállalja, hogy**

**2.5.1./** az 54474/1 hrsz-ú és 54476/2 hrsz-ú ingatlanok területéből kötelezően leszabályozandó 4.0 m szélességű, törtvonalú út nyomvonalát, valamint

**2.5.2./** az 54473/4 és 54473/5 hrsz-ú ingatlanok között, illetve az 54474/1 hrsz-ú ingatlan területén húzódó övezethatárokat

az 1. sz. mellékletként csatolt Telekalakítási terv tervezet szerint rögzíti a 2019. október 15. napján hatályos HELYI ÉPÍTÉSI SZABÁLYZAT-ban.

**2.6./** **Cél megvalósítói** kijelentik, hogy a jelen szerződés 2.5.1./ pontjában hivatkozott, 1. sz. mellékletben ábrázolt 4.0 m szélességű új törtvonalú út nyomvonalát jelen szerződés aláírásával kifejezetten, feltétlenül és visszavonhatatlanul elfogadják. **Cél megvalósítói** vállalják, hogy az új törtvonalú út nyomvonalának kialakításához szükséges telekalakítási, engedélyeztetési eljárásokat a 2.5./ pont szerinti, a jelen szerződés 1. sz. mellékletként csatolt Telekalakítási terv tervezet szerinti állapotot rögzítő HELYI ÉPÍTÉSI SZABÁLYZAT hatálybalépését követő 30 napon belül igazoltan megindítják, és egymás között egyeztetve saját költségükön végrehajtják, valamint az új nyomvonalú 4.0 m széles út tulajdonjogát, közút céljára – a végleges telekalakítási engedély kiadását és külön az Önkormányzat Gazdasági és Tulajdonosi Bizottsága, valamint a Pesthidegkúti Városrészi Önkormányzat jóváhagyó döntését követően, a határozatokról szóló értesítés kézhezvételét követő 30 napon belül megkötendő kártalanítási megállapodásban – átruházzák az **Önkormányzatra.** Amennyiben **Cél megvalósítói** jelen pont szerinti vállalásukat határidőben nem teljesítik, az Önkormányzat az Étv. 27. §-a szerinti eljárást indít az új nyomvonalú 4.0 m széles út tulajdonjogának megszerzése, közútként történő lejegyzése iránt. **Cél megvalósítói** vállalják, hogy az új nyomvonalú 4.0 m széles út birtokát a kártalanítási megállapodás megkötésétől számított 30 napon belül az Önkormányzatra átruházzák oly módon, hogy a birtokátruházásig az út területéről a fel- és alépítményeiket saját költségükön elbontják és viselik a birtokátruházással és az ingatlan-nyilvántartásban feltüntetett állapot rendezésével kapcsolatos költségeket.

**2.7./ Önkormányzat** és **Cél megvalósítója1, Cél megvalósítója2, Cél megvalósítója3** jelen szerződés aláírásával egyidejűleg a közöttük 2018. november 12-én létrejött kártalanítással vegyes telekalakítási szerződést külön megállapodásban közös megegyezéssel a megkötésre visszaható hatállyal felbontják.

**Cél megvalósítója1** és **Cél megvalósítója4** megállapodnak abban, hogy jelen szerződés aláírásával a Budapesti II. és III. Kerületi Bíróság által jóváhagyott, 9.P.22849/1994/20. ügyszámú, 1995. november 21. napján nyilvánosan tartott tárgyalásról készült jegyzőkönyvbe foglalt egyezségük vonatkozásában nem kérik az egyezség végrehajtását, jogviszonyukra továbbiakban a jelen szerződés az irányadó, mert a számukra megfelelő jogi telekhatárokat jelen szerződés és az annak eredményeként kialakult természetbeni állapot rendezi, Szerződő Felek egyúttal kijelentik, hogy a korábbi bírósági egyezségre egyik fél sem alapíthat jogot vagy kötelezettséget, arról örökre és visszavonhatatlanul lemondanak.

**2.8./** **Szerződő Felek** kölcsönösen megállapítják, hogy a jelen szerződés tárgyát képező ingatlanok helyrajzi száma, területe a szükséges telekalakítások végrehajtása során módosulhat, változhat. **Szerződő Felek** rögzítik, hogy ezen esetleges változások jelen szerződésben rögzített kötelezettségeiket nem érintik.

**2.9./ Szerződő Felek** megállapodnak, hogy jelen szerződésben **Cél megvalósítói** által vállalt kötelezettségek a jelen szerződés tárgya szerinti ingatlanok tekintetében az ingatlanok mindenkori tulajdonosait terhelik. **Cél megvalósítói** vállalják, hogy az ingatlanok, vagy azok egy részének – bármilyen jogcímen történő – átruházása jogutódlásnak minősül, és ez esetben jelen szerződés szerinti kötelezettségeket **Cél megvalósítói** kötelesek az új tulajdonosra átruházni, valamint kizárólagosan ezen kötelezettségek átvállalásával lehetséges az ingatlanok tulajdonjogának átruházása, függetlenül az átruházás jogcímétől.

**2.10./ Szerződő Felek** kölcsönösen rögzítik, hogy az **Önkormányzat** feladata a 2019. október 15. napján hatályos HELYI ÉPÍTÉSI SZABÁLYZAT-ra vonatkozó véleményezési és döntési eljárások lefolytatása, melynek végkimenetelére az **Önkormányzat** semminemű garanciát nem tud vállalni. **Szerződő Felek** tudomásul veszik, hogy amennyiben a 2019. október 15. napján hatályos HELYI ÉPÍTÉSI SZABÁLYZAT nem a jelen szerződés szerinti, előzetes elképzelések szerint valósul meg, esetleg meghiúsul, abban az esetben ennek következményét **Cél megvalósítói** viselik, az **Önkormányzattal** szemben kártérítési igénnyel nem léphetnek fel.

**Jognyilatkozatok**

**3.1./** **Cél megvalósítója1, Cél megvalósítója2, Cél megvalósítója3 jelen szerződés aláírásával kifejezett, feltétlen és visszavonhatatlan hozzájárulásukat adják ahhoz, hogy a tulajdonukban álló Budapest, belterület 54474/1 hrsz-ú ingatlanra**, jelen településrendezési szerződés, mint közigazgatási szerződés alapján, **a településrendezési kötelezettség ténye az ingatlan-nyilvántartásba feljegyzésre kerüljön.**

**3.2./** **Cél megvalósítója4 és Cél megvalósítója5 jelen szerződés aláírásával kifejezett, feltétlen és visszavonhatatlan hozzájárulásukat adják ahhoz, hogy a tulajdonukban álló Budapest, belterület 54476/2 hrsz-ú ingatlanra**, jelen településrendezési szerződés, mint közigazgatási szerződés alapján, **a településrendezési kötelezettség ténye az ingatlan-nyilvántartásba feljegyzésre kerüljön.**

**3.3./ Szerződő Felek** rögzítik, hogy a jelen szerződésből származó jogok és kötelezettségek **Szerződő Felek** általános, egyetemleges jogutódjaira változatlan tartalommal szállnak át. Több jogutód esetén a jogutódok felelőssége egyetemleges, amennyiben az **Önkormányzat** és az esetleges jogutódok erről másként meg nem állapodnak. Ha a jelen szerződés a **Szerződő Felekre** hivatkozik, ez magában foglalja a **Szerződő Felek** jogutódjaira való hivatkozást is.

**3.4./ Szerződő Felek** kötelezik magukat arra, hogy a jelen szerződés sikeres teljesülése érdekében folyamatosan együttműködnek, a szerződéses célok megvalósítása érdekében szükséges jognyilatkozatokat és intézkedéseket megfelelő időben – saját döntéshozatali eljárásuknak megfelelően – megteszik, illetve a szükséges határidőben a vállalt eljárásokat lefolytatják.

**Egyéb rendelkezések, nyilatkozatok**

**4.1./** **Szerződő Felek** rögzítik, hogy amennyiben a jelen szerződés valamely rendelkezése a magyar jog alapján érvénytelen, jogszabálysértő vagy bírói úton kikényszeríthetetlen, akkor a szerződés csak a jogszabálynak ellentmondó, érvénytelen illetve bírói úton kikényszeríthetetlen részben válik érvénytelenné, és mindez nem érinti a megmaradó rendelkezések érvényességét és hatályát kivéve, ha a szerződés az érvénytelen rendelkezés hiányában értelmezhetetlenné, vagy érthetetlenné válna.

**4.2./** **Szerződő Felek** rögzítik, hogy jelen településrendezési szerződés, mint közigazgatási szerződés alapján a Budapest 54474/1 hrsz-ú ingatlanra az ingatlan-nyilvántartásba feljegyzésre kerülő településrendezési kötelezettség ténye igazgatási szolgáltatási díját, 6.600,-Ft-ot **Cél megvalósítója1, Cél megvalósítója2, Cél megvalósítója3** egyetemlegesen; a Budapest 54476/2 hrsz-ú ingatlanra az ingatlan-nyilvántartásba feljegyzésre kerülő településrendezési kötelezettség ténye igazgatási szolgáltatási díját, összesen 6.600,-Ft-ot **Cél megvalósítója4 és Cél megvalósítója5** egyetemlegesen, csekken vagy átutalással fizetik meg Budapest Főváros Kormányhivatala részére, valamint az igazgatási szolgáltatási díj megfizetéséről szóló igazolást a 4.5./ pontra tekintettel megküldik az **Önkormányzat** részére.

**4.3./** Budapest Főváros II. Kerületi Önkormányzat képviseletében eljárva Dr. Láng Zsolt polgármester, távolléte illetve akadályoztatása esetén - Magyarország helyi önkormányzatairól szóló 2011. évi CLXXXIX. törvény 74. § (1) bekezdése alapján - a polgármester helyett és nevében eljárva Dankó Virág Cecília alpolgármester jogosult jelen szerződést aláírni.

**4.4./** **Cél megvalósítója1, Cél megvalósítója2, Cél megvalósítója3, Cél megvalósítója4 és Cél megvalósítója5** kijelentik, hogy cselekvőképes magyar állampolgárok, szerződéskötési képességük korlátozva vagy kizárva nincs. Az **Önkormányzat** kijelenti, hogy belföldi jogi személy, képviselője a jelen szerződés aláírásához a szükséges felhatalmazással rendelkezik.

**4.5.**/ **Szerződő Felek** megállapodása szerint, **Cél megvalósítói** jelen szerződés aláírásával elismerik, hogy hozzájárultak ahhoz, hogy az **Önkormányzat** képviseletében eljáró kamarai jogtanácsos a jelen szerződést megszerkessze. Továbbá **Cél megvalósítói** jelen szerződés aláírásával hozzájárulnak ahhoz, hogy a jelen szerződést az **Önkormányzat** képviseletében eljáró kamarai jogtanácsos ellenjegyezze, illetőleg az általa ellenjegyzett szerződést, a településrendezési kötelezettség ténye ingatlan-nyilvántartásba történő feljegyzése iránti kérelmet az **Önkormányzat** (képviseletében: dr. Lipovits Dóra vezető kamrai jogtanácsos, távollétében helyettesíti: dr. Szigeti Szilvia kamarai jogtanácsos) nyújtsa be az ingatlanügyi hatósághoz (Földhivatal), valamint járjon el az ingatlanügyi hatóság előtti eljárásban.

**4.6.**/ **Önkormányzat** jelen szerződés aláírásával meghatalmazást ad a Budapest II. kerületi Polgármesteri Hivatallal köztisztviselői jogviszonyban álló és ekként az ügyvédi tevékenységről szóló 2017. évi LXXVIII. törvény (a továbbiakban: Üttv.) 66.§ (3) értelmében az **Önkormányzat** számára ügyvédi tevékenység végzésére jogosult Dr. Lipovits Dóra, a Budapesti Ügyvédi Kamarába bejegyzett vezető kamarai jogtanácsos (KASZ: 36076239) részére a jelen szerződés elkészítésére és ellenjegyzésére, valamint a szerződéssel kapcsolatos földhivatali eljárásban történő jogi képviselet teljes jogkörrel történő ellátására. A meghatalmazást Dr. Lipovits Dóra vezető kamarai jogtanácsos a jelen szerződés ellenjegyzésével elfogadja. **Szerződő Felek** rögzítik, hogy Dr. Lipovits Dóra vezető kamarai jogtanácsost távollétében Dr. Szigeti Szilvia, a Budapesti Ügyvédi Kamarába bejegyzett kamarai jogtanácsos (KASZ: 36074251) helyettesíti.

**4.7./** Jelen szerződés szerkesztésében és ellenjegyzésében eljáró kamarai jogtanácsos tájékoztatja a **Szerződő Feleket**, illetve képviselőiket, hogy a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény (továbbiakban: **Pmt.**) alapján azonosítási kötelezettség terheli **Szerződő Felek** illetőleg képviselőik adatai vonatkozásában.

**4.8./** **Szerződő Felek,** illetve képviselőikadatai a **Pmt.** rendelkezései alapján jelen szerződésben kerülnek rögzítésre, **Szerződő Felek,** illetve képviselőik adatszolgáltatása alapján.

**4.9./ Cél megvalósítója1, Cél megvalósítója2, Cél megvalósítója3, Cél megvalósítója4 és Cél megvalósítója5** jelen szerződés aláírásával büntetőjogi felelősségük tudatában kijelentik, hogy jelen szerződés aláírása során saját nevükben járnak el. Az **Önkormányzat** képviseletében Dr. Láng Zsolt polgármester (távolléte, illetve akadályoztatása esetén Dankó Virág Cecília alpolgármester) jelen szerződés aláírásával büntetőjogi felelőssége tudatában kijelenti, hogy az **Önkormányzat** képviseletében jár el.

**4.10./ Szerződő Felek,** illetve képviselőik tudomásul veszik, hogy a szerződéses kapcsolat fennállása alatt az azonosítás során megadott adatokban bekövetkezett változásról a tudomásszerzéstől számított öt (5) napon belül kötelesek az eljáró kamarai jogtanácsost írásban értesíteni.

**4.11./ Szerződő Felek,** illetve képviselőik jelen szerződés aláírásával kifejezetten hozzájárulnak ahhoz, hogy az ellenjegyző kamarai jogtanácsos a személyi adataikat tartalmazó okmányaikról fénymásolatot készítsen és adataikat kezelje.

**4.12./ Szerződő Felek,** illetve képviselőik adatait az ellenjegyző kamarai jogtanácsos az információs önrendelkezési jogról és az információszabadságról szóló 2011. évi CXII. törvény rendelkezései alapján, kizárólag jelen szerződéshez kapcsolódó megbízás és a **Pmt.**-ben foglalt kötelezettség teljesítése érdekében kezelheti.

**4.13./ Szerződő Felek,** illetve képviselőik elismerik, hogy az ellenjegyző kamarai jogtanácsos jelen szerződés elkészítése előtt tájékoztatta **Szerződő Feleket**, hogy a jelen szerződés ellenjegyzése előtt a kamarai jogtanácsos **Cél megvalósítója1, Cél megvalósítója2, Cél megvalósítója3, Cél megvalósítója4 és Cél megvalósítója5**, valamint az **Önkormányzat** törvényes képviselője:

(a) személyazonosságának és lakcímének igazolása érdekében rendelkezésre bocsátott adatai nyilvántartási adatokkal való egyezőségének; és

(b) személyazonosságának igazolására alkalmas, bemutatott hatósági igazolványa, és tartózkodásra jogosító okmánya (továbbiakban együtt: igazolvány) nyilvántartási adatokkal való egyezőségének és érvényességének megállapítása céljából megkeresi a személyiadat- és lakcímnyilvántartást, a járművezetői engedély-nyilvántartást, az útiokmány-nyilvántartást vezető vagy a központi idegenrendészeti nyilvántartás (továbbiakban ezen alcím alatt együttesen: nyilvántartás) adatait feldolgozó hatóságot (továbbiakban: ellenőrzés).

**4.14./** Jelen szerződés szerkesztésében és ellenjegyzésében eljáró kamarai jogtanácsos tájékoztatta a **Szerződő Feleket,** illetve képviselőiket az ellenőrzés megkezdését megelőzően arról is, hogy az ellenőrzéshez **Szerződő Felek,** illetve képviselőik előzetes hozzájárulása szükséges. **Szerződő Felek,** illetve képviselőik az ellenőrzéshez a jelen szerződés megkötése előtt hozzájárultak, amelyet a jelen szerződés aláírásával megerősítenek.

**4.15./** Jelen szerződés szerkesztésében és ellenjegyzésében eljáró kamarai jogtanácsos **Szerződő Felek,** illetve képviselőik adatait, ideértve az ellenőrzés során tudomására jutott adatokat is, csak a jelen szerződés okiratba foglalásával, valamint az ellenjegyzéssel kapcsolatos tevékenysége során használhatja fel.

**4.16./** Jelen szerződésben nem szabályozott kérdésekben a **Ptk.** és az **Étv**. vonatkozó rendelkezései az irányadóak.

**4.17./ Szerződő Felek** egybehangzóan kijelentik, hogy jelen szerződés teljes körűen, hiánytalanul és egybehangzóan, valamint helyesen tartalmazza előzetes tárgyalásaik és egyeztetéseik során kölcsönösen kialakított szerződéses akaratukat, amely jelen szerződésben foglalt nyilatkozataikkal mindenben megegyezik, erre tekintettel jelen szerződés egyben tényvázlatként is szolgál.

**4.18./** **Szerződő Felek** jelen ….. példányban készült 9 oldalas folyamatos sorszámozással ellátott szerződést – annak elolvasása és közös értelmezése után - mint akaratukkal mindenben megegyezőt jóváhagyólag írják alá.

###### Budapest, 2019. ………………...

Jelen okiratot a **Szerződő Felek** illetve képviselőik a Budapest II. kerületi Polgármesteri Hivatal, mint a jelen okiratot ellenjegyző kamarai jogtanácsos Budapesti Ügyvédi Kamara nyilvántartásába bejegyzett munkáltatójának munkavállalója, dr. Varga Nikoletta Szilvia (Gazdasági Igazgatóság, Vagyonhasznosítási és Ingatlan-nyilvántartási Osztály jogi előadó) előtt írják alá.

|  |  |  |
| --- | --- | --- |
| Budapest, 2019. …………  …………………………………….  **Budapest Főváros II. Kerületi Önkormányzat**  **Dr. Láng Zsolt polgármester**  **Önkormányzat** | | |
| Budapest, 2019. …………  …………………………………..  **Parsch Péter Pál**  **Cél megvalósítója1** | Budapest, 2019. …………  ………………………………  **Parsch Péter**  **Cél megvalósítója2** | Budapest, 2019. …………  ………………………………  **Parsch Judit Márta**  **Cél megvalósítója3** |

|  |  |
| --- | --- |
| Budapest, 2019. …………  ………………………………  **Tillmann József**  **Cél megvalósítója4** | Budapest, 2019. …………  ………………………………  **Dr. Hardy Anna Júlia**  **Cél megvalósítója5** |

Alulírott dr. Varga Nikoletta Szilvia aláírásommal tanúsítom, hogy a **Szerződő Felek** illetve képviselőik a jelen okiratot előttem akaratukkal egyezően írták alá, továbbá, hogy a **Szerződő Feleknek** illetve képviselőiknek az Üttv.-ben előírt azonosítását elvégeztem, és az azonosított **Szerződő Felek,** illetve képviselőik okiratban szereplő adatai, az azonosítás során rögzített adatokkal megegyeznek.

###### Budapest, 2019. ……………………

……………………………

dr. Varga Nikoletta Szilvia

Alulírott Dr. Lipovits Dóra, a Budapesti Ügyvédi Kamarába bejegyzett vezető kamarai jogtanácsos (KASZ: 36076239) ellenjegyzésemmel tanúsítom, hogy a jelen általam szerkesztett okirat a vonatkozó hatályos jogszabályoknak megfelel. Az Üttv. 44. § (1) bekezdésének b) – d) pontja szerinti körülmények tanúsítása dr. Varga Nikoletta Szilvia eljárásán alapul.

……………………………………………..

**Ellenjegyzem:**

Budapesten, 2019. ……………….hó „……..” napján

Dr. Lipovits Dóra vezető kamarai jogtanácsos

**Mellékletek:**

* 1. sz. melléklet: Telekalakítási terv tervezet (1-3. rajzok)
* 2. sz. melléklet: Budapest Főváros II. Kerületi Önkormányzat Kerületfejlesztési és Településüzemeltetési Bizottságának …….../2019.(….) határozata, Budapest Főváros II. Kerületi Önkormányzat Gazdasági és Tulajdonosi Bizottságának ……./2019. (……..) határozata, Budapest Főváros II. Kerületi Önkormányzat Pesthidegkúti Városrészi Önkormányzatának ……/2019. (…...) határozata, valamint Budapest Főváros II. Kerületi Önkormányzat Képviselő-testületének ……./2019. (……..) határozata
* 3. sz. melléklet: Budapest 54474/1 hrsz-ú ingatlan Takarnet nem-hiteles teljes tulajdoni lap
* 4. sz. melléklet: Budapest 54473/4 hrsz-ú ingatlan Takarnet nem-hiteles teljes tulajdoni lap
* 5. sz. melléklet: Budapest 54473/5 hrsz-ú ingatlan Takarnet nem-hiteles teljes tulajdoni lap
* 6. sz. melléklet: Budapest 54476/2 hrsz-ú ingatlan Takarnet nem-hiteles teljes tulajdoni lap